מכירים את הרגע הזה שבעל הבית שלכם מחליט שהוא רוצה למכור את הבית או שהוא פשוט מאס בכם כדיירים ואתם צריכים לפנות את הדירה ולהתחיל במסע המפרך, שסביר להניח שלא תצאו ממנו אף פעם מרוצים? אז זהו, שזה בדיוק מה שקרה לביונסה וג'יי זי, רק שאצלהם זה נגמר בסוף שמח במיוחד. כמה מיוחד? כזה ששווה מאה מיליון דולר. להם, כמובן  לכם זה היה עולה יותר.
שמועה אומרת ש.. אימרי זיו מנהל זוגיות סודית מעבר לים?
אחרי חיפושים קדחתניים (של המתווך שלהם, מן הסתם), מצא הזוג המאושר את בית חלומותיהם. המיקום: שכונת בל איר היוקרתית. המפרט, אם אתם חייבים לדעת, כולל: 11 חדרי רחצה, שמשמשים את דיירי הבית שיכולים לבחור איפה לישון באחד מתוך שמונה חדרי השינה, חדרי קולנוע ותקשורת, חלל שמשמש כאולפן הקלטות, חניון ללא פחות מ-15 רכבים, ארבע בריכות שחייה שונות פלוס מתחם ספא שכולל גם סאונה וג'קוזי. אנשי הצוות של הבית העתידי של ביונסה וג'יי זי, אם תהיתם, זוכים אף הם למגורים משלהם באזור, שלא נכלל בתיאור.
מי רוצה קפה במרפסת?
שוויו של הבית, למקרה שתהיתם, עומד על 135 מיליון דולר. אממה, לאנשי מלוכה כמו לאנשי מלוכה  תמיד יש הנחה, כך שהראפר ומלכת הדבורים ישלמו על הבית רק מאה מיליון שקל. הזוג המלכותי, שיעבור לבית החלומות ממש בקרוב, יתגורר שם עם שלושת ילדיהם: בלו, והתאומים הטריים, רומי וסר. אה כן, וגם עם צי המשרתים שלהם.
וואלה! סלבס מוכנה להיות זו שמחליפה מנורות, מנקה את הבריכה או סתם עושה פו לקווין בי כשחם לה.
לא לשים רגליים על הספות!